Държавен вестник, бр. 105, 2013 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  105
присъединяваните обекти към газопренос-
ната мрежа за своя сметка в определените с 
договора за присъединяване срокове и етапи. 
(2) В процеса на строителството заявителят 
на присъединявания обект към газопренос-
ната мрежа е длъжен да осигурява достъп на 
упълномощени представители на оператора 
на газопреносна мрежа до съоръженията в 
точката на присъединяването. 
(3) По искане от упълномощените предста-
вители на оператора на газопреносна мрежа 
заявителят на присъединявания обект пред-
ставя строителните книжа и екзекутивната 
документация на присъединявания обект и 
на газопроводното отклонение.
Чл. 21. За фактическото присъединяване на 
обектите към газопреносната мрежа заявите-
лят представя на оператора на газопреносна 
мрежа акт за първоначален технически пре-
глед съгласно чл. 370, ал. 1 от Наредбата за 
устройството и безопасната експлоатация на 
преносните и разпределителните газопроводи 
и на съоръженията, инсталациите и уредите 
за природен газ, приета с ПМС № 171 от 
2004 г. (обн., ДВ, бр. 67 от 2004г.; последно 
изм., бр. 24 от 2013 г.), писмено разрешение 
за експлоатация, издадени от органите за 
технически надзор, които са ги регистрирали, 
и копие от издадения от компетентния орган 
документ за въвеждане на съоръженията в 
експлоатация по реда, определен в ЗУТ.
Чл. 22. В срок, съгласуван между опера-
тора на газопреносна мрежа и заявителя, 
операторът на газопреносна мрежа извършва: 
1. съгласуване на проектите (подробни-
те устройствени планове и инвестиционни 
проекти) за газопроводни отклонения и при-
съединяваните обекти в случаите, когато се 
засягат съоръжения, негова собственост, сер-
витутните им зони и/или зона за превантивна 
устройствена защита по отношение пресичане 
и допустими разстояния от съоръженията;
2. фактическото присъединяване на обек-
тите към газопреносната мрежа; 
3. запълване с природен газ за провеждане 
на 72-часови проби при наличие на документ, 
удостоверяващ закупуването на необходими-
те за пробите количества природен газ, или 
при сключен договор за покупко-продажба 
на природен газ. 
Г л а в а  т р е т а
ПРИСЪЕДИНЯВАНЕ КЪМ ГАЗОРАЗПРЕ-
ДЕЛИТЕЛНАТА МРЕЖА
Раздел I
Условия за присъединяване към газоразпре-
делителната мрежа
Чл. 23. (1) Операторите на газоразпреде-
лителни мрежи са длъжни да присъединяват 
към газоразпределителната мрежа промишле-
ните газови инсталации и сградните газови 
инсталации на клиентите на територията, за 
която операторът е лицензиран да извършва 
разпределение на природен газ, при услови-
ята на равнопоставеност и при спазване на 
техническите изисквания за надеждност и 
безопасност. 
(2) С разрешение на Държавната комисия за 
енергийно и водно регулиране (ДКЕВР) опера-
торът на газоразпределителна мрежа може да 
присъединява клиент на природен газ, който 
се намира на територията на друг оператор 
на газоразпределителна мрежа, когато това е 
технически и икономически целесъобразно и 
е в интерес на клиентите. 
Чл. 24. (1) Клиентите се присъединяват към 
газоразпределителната мрежа чрез отклонения 
и съоръжения за присъединяване. 
(2) Отклоненията и съоръженията за присъ-
единяване с газоразпределителната мрежа се 
изграждат от оператора на газоразпределителна 
мрежа и са негова собственост. 
Чл. 25. (1) Отклонението и съоръжението за 
присъединяване по правило се разполагат извън 
границите на поземления имот на клиента. 
(2) При застрояване на уличната регула-
ционна линия (външната имотна граница на 
поземления имот на потребителя) със сграда 
или масивна ограда се допуска съоръжението 
за присъединяване да се монтира на стената 
на строежа. 
(3) При техническа невъзможност за при-
лагане на ал. 1 и 2 част от газопроводното 
отклонение и съоръжението за присъединяване 
се разполагат в поземления имот на клиен-
та при спазване изискванията на глава пета 
„Вещни права“ от ЗЕ. 
Чл. 26. (1) Операторът на газоразпреде-
лителна мрежа присъединява клиентите в 
определена от него точка на присъединяване. 
(2) Точката на присъединяване се определя, 
както следва: 
1. за индивидуални клиенти на природен 
газ за битови и небитови нужди – след уреда 
за търговско измерване; 
2. за клиенти на природен газ за битови 
и/или небитови нужди, разположени в сгра-
ди – етажна собственост: 
а) на изхода на колективния регулиращ уред; 
б) точката, в която изходящият газопровод 
от колективния регулиращ уред достига гра-
ницата на имота на клиента. 
(3) Точката на присъединяване определя 
границата на собственост на газоразпредели-
телната мрежа. 
Чл. 27. (1) В сгради – етажна собственост, 
консумацията на природен газ от клиентите 
се измерва с уреди за търговско мерене, мон-
тирани пред инсталацията на всеки индиви-
дуален клиент. 
(2) Уредите за търговско мерене по ал. 1 
са собственост на оператора на газоразпре-
делителна мрежа.